A bugaczi pusztán 175 



nagy síkság és Mehádia vagyis HerKulesfürdő környéke ; továbbá 

 a zemplénmegyei Szomotor s a delibláti homoksivatag, melyeken 

 a dél-oroszországi futó-homokon lakó állatok is élnek. 



A tudomány mai állásának megfelelőleg, a közölt adatok bi- 

 zonyítják, hogy Magyarország Hymenoptera-faunája már meg- 

 lehetősen ki van kutatva, s az egyes családokból csak kevés újabb 

 adatot g3'űjthetni ; ellenben igen tág és háládatos tér kínálkozik 

 még azoknak, kik egykor az Ichneumonidák, Proctotrupidák és 

 •Chalcididák tanulmányozására adják magukat. 



Mocsáry Sándor^ 



A bug-aczi pusztán. 



Itt benn ülök a sárga Pusztaházban és jegyezgetek. Körü- 

 löttem zsivaj, pohárcsengés. Társaimnak egy része hol tudományos 

 dolgok fölött vitatkozik, hol egy-egy jóízű adomán kaczag és lesi 

 az alkalmat, mikor lehet koczintani ; más része a világ eseményeit 

 bírálgatja és helyes mederbe tereli ; sőt akadnak még olyanok is, 

 a kik azt a bizonyos 32- és 42-levelű bibliát forgatják. 



A szobába szorított bennünket az eső. Pedig szeretnénk mind- 

 nyájan künn kóborolni az erdőben, a buczkán, mely annyira magyar 

 specialitás, hogy arra más nyelven alig van hel^^es kifejezés. Hiszen 

 azért jöttünk, hogy ennek az ősi szűz talajnak, melyet eke-kapa 

 még nem járt, állatvilágát tanulmányozzuk és megfigyeljük. 



A kir. m. Természettudományi Társulat állattani szakosztályá- 

 nak 14 tagja vállalkozott erre az érdekes s a tudományra nézve 

 fontos feladatra. A Társulat állattani szakosztálya ugyanis éven- 

 kint rendez ily tavaszí társas kirándulást. És miután bejártuk már 

 a festői Tengermelléket, az Al-Duna szépséges vidékét és északon 

 Ungvár regényes környékét, az idén az ország kellő közepét, az 

 Alföld szívét, Kecskemét környékét óhajtottuk felkeresni és rova- 

 rászó hálóinkat ott is forgatni. 



Kecskemét városa magyaros vendégszeretettel meghívta a 

 magyar zoológusokat híres bugaczi pusztájára. így jött létre ez az 

 érdekes kirándulás. 



Május 19-én délelőtt Kecskemétre érve, a pályaudvaron foga- 

 dott bennünket Vámossy Béla városi főkapitány. Szegedi György 

 városi tanácsnok és Dr. Szeless József takarékpénztári igazgató. 

 Bevittek a városba és mindenekelőtt megmutatták az új város- 



